《满江红 其一 夜雨凉甚，忽动从戎之兴》
宋代·刘克庄

金甲雕戈，记当日、辕门初立。磨盾鼻、一挥千纸，龙蛇犹湿。

铁马晓嘶营壁冷，楼船夜渡风涛急。有谁怜、猿臂故将军，无功级。

平戎策，从军什。零落尽，慵收拾。把茶经香传，时时温习。

生怕客谈榆塞事，且教儿咏花间集。叹臣之壮也不如人，今何及。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。